Krevetna stenica
<s>Krevetna stenica (), je vrsta kućne stenice koja pripada podfamiliji ().</s><s>Ona je kosmopolitski insekt koji parazitira hraneći se krvlju čoveka, mačke, psa, i drugih domaćih životinja, ali i krvlju zeca, glodara (pacova i miševa) i raznih ptica.</s><s>Krevetna stenica najaktivnija je noću kada izlazi iz svojih staništa (kreveta, dušeka i drugog nameštaja) i usnim aparatom za bodenje sisa, krv domaćina.</s>

<s>Na mestu uboda na koži domaćina, ona svojim izlučevinama stvara lokalnu reakciju u vidu crvenila praćenog svrabom.</s><s>Krevetna stenica može biti jedan od vektora (prenosioca) i izazivača zaraznih bolesti.</s>

<s>Raprostranjenost i staništa 
Krevetna stenica je insekt koji nije sposobna da leti već živi kao ektoparazit sisara i ptica hraneći se njihovom krvlju.</s><s>Krevetne stenice rasprostranjene su na svim kontinentima osim Antarktika.</s><s>Češće su u tropskim i umerenim staništima jer su osetljive na temperaturu, koja se kreću ispod 13-15°S. Uglavnom vole suva i topla staništa grubih površina, gde se nagomilavaju u vidu grozdova.</s>

<s>Karakteristike</s>

<s>Krevetne stenice su najaktivnije u noćnim satima kada nema vibracija i spoljašnjeg osvetljenja.</s><s>Najčešće ih privlači izdahnuti ugljen-dioksid (koji eliminišu iz organizma, preko disajnih puteva, čovek i drugi sisari) i koža domaćina, iz koje sisaju krv.</s>

<s>U genetskom kodu krevetne stenice ugrađena je spsobnost insekta da registruje razliku između količine ugljen-dioksida koju neka osoba ispušta tokom sna za ili u budnom stanju.</s><s>Zato u budnom stanju stenica nikad ne ujeda čoveka.</s>

<s>Kućna stenica može biti uzrok brojnih zdravstvenih problema, uključujući osip na koži, alergijske reakcije, i psihološke simptome.</s>

<s>Građa 
Celo telo krevetne stenice pokriveno je dlačicama.</s><s>Glava je mala i na njoj se nalaze ispupčene i dobro razvijene oči kao i antene (imaju 4 članka).</s><s>Usni aparat je prilagođen za bodenje i sisanje pomoću rilice.</s><s>Prednja krila su u vidu veoma redukovanih polukrilaca (), dok zadnja krila ne postoje.</s><s>Tri para nogu sastoji se od po 6 članaka.</s><s>Trbušni deo je ovalnog oblika i sastoji se od 8 segmenata.</s>

<s>Razmnožavanje 
Ženka polaže, na razna mesta, i do pet jaja dnevno, ili ukupno oko 200 jaja.</s><s>Iz jajeta, u zavisnosti od okolne temperature, izležu se larve, male kućne stenice, nakon 5-22 dana.</s><s>Nakon petog presvlačenja polno sazreva.</s>

<s>Životni ciklus 
Larva u proseku, u jednom sisanju, usisa 5 mg, a ženka oko 7 mg krvi.</s><s>Stenica najčešće bode noću a proces sisanja krvi traje u proseku 10 minuta.</s>

<s>Kućna stenica u proseku živi do godinu dana, a glad podnosi i do 6 meseci.</s>

<s>Infestacija</s>

<s>Stenice se mogu zaraziti sa najmanje 28 ljudskih patogena, među kojima su pronađeni Meticilin rezistentni stafilokokus aureus (MRSA), i Vankomicin rezistentan enterokokus (VRE).</s><s>Brojne studije nisu pouzdano utvrdila da je ovaj insekt u stanju da prenese ove patogene na ljude, a niz kožnih manifestacija koja stenica izaziva su bez vidljivih efekata na stvorenim plikovima.</s><s>Otkrivanje
Dijagnoza infestacije postavlja se na osnovu pronalaženja krevetnih stenica u kući, ili na mestu privremenog boravka obolele osobe sa karakteristističnim kožnim promenama, Na infestiranom prostoru otkrivaju se različiti razvojni oblici ili fleke na nameštaju od njihovog fecesa.</s><s>Suzbijanje 
Sprečavanje infestacije podrazumeva eliminaciju insekata u životnoj sredini primenom odgovarajućih insekticida.</s><s>Uništavanje stenica je složen proces koji zahteva primenu pored tretmana pesticidima i mehaničke mere poput usisavanja, tretman toplotom itd.</s><s>Poseban problem predstavlja činjenica da su stenice tokom godina razvile rezistentnost na određene pesticide, što zahteva češće ponavljanje zaprašivanja različitim preparatima.</s>

<s>Najefikasniji način eliminacije u naseljenim objektima je toplotni tretman.</s><s>Objekat se specijalnim grejalicama i ventilatorima zagreje na nekih 50 stepeni i ta se temperatura održava 4-6 sati.</s><s>Toplota preko 42 C eliminiše sve stadijume života stenica, od jaja do odraslih insekata.</s><s>Jedina restrikcija je to sto se iz naseljenog objekta moraju ukloniti predmeti osetljivi na visoke temperature.</s>

<s>Stenice su u današnje vreme rezistentne na DDT, koji je uz to i zabranjen u mnogim zemljama.</s><s>Pored pesticidnog spreja i praha  može se koristiti i detaljno i frekventno usisavanje koje pomaže u fizičkoj eliminaciji jaja i odraslih insekata.</s>

<s>Izvori</s>

<s>Literatura</s>

<s>Krunić, M Zoologija invertebrata 1, Naučna knjiga, Beograd, 1977.</s><s>Krunić, M Zoologija invertebrata 2, Naučna knjiga, Beograd, 1979.</s><s>Mariček, Magdalena, Ćurčić, B, Radović, I. Specijalna zoologija, Naučna knjiga, Beograd, 1986.</s><s>Biblioteka Planeta Zemlja i život na njoj, Čovek i životinjski svet, ZUNS i Srpsko biološko društvo, Beograd, 1987.</s><s>Dogelj, V,A: Zoologija beskičmenjaka, Naučna knjiga, beograd, 1971.</s><s>Marcon, E, Mongini, M. Sve životinje sveta, IRO Vuk Karadžić, Beograd, 1986.</s><s>Petrov, Brigita, Radović, I,Miličić, Dragana, Petrov, I, Opšta i sistematska zoologija (praktikum), Biološki fakultet, Beograd, 2000
 Radović, I, Petrov, Brigita.</s><s>Raznovrsnost života 1 - struktura i funkcija, Biološki fakultet Beograd i Stylos Novi Sad, Beograd, 2001.</s><s>Ratajac, Ružica Zoologija za studente Poljoprivrednog fakulteta, PMF u Novom Sadu i MP Stylos Novi Sad, 1995.</s>

<s>Vanjske veze</s>

<s>Hoja informativa sobre chinches de la Universidad de Kentucky 
 Universidad de Sidney y Departamento de Entomología Médica del Hospital Westmead - Página web sobre chinches 
 Sobre chinches de la Universidad de Florida.</s><s>Página web de criaturas destacadas</s>

<s>Bed Bug Fact Sheet highlights prevention tips as well as information on habits, habitat and health threats
"Vector surveillance and control: Bed bug fact sheet"  NYC Department of Health and Mental Hygiene 12 January 2008
Understanding and Controlling Bed Bugs – National Pesticide Information Center
CISR: Center for Invasive Species Research More information on Bed Bugs, with lots of photos and video
EPA bedbugs information page</s>

<s>Kukci</s>

